
Η Europa στηρίζει την αναβάθμιση των εγκαταστάσεων της Σχολής Πεζικού στη Χαλκίδα

Οινόφυτα, 21 Σεπτεμβρίου 2026 – Η EUROPA PROFIL ΑΛΟΥΜΙΝΙΟ, συνεπής στη δέσμευσή της να στηρίζει έμπρακτα φορείς και θεσμούς με σημαντικό έργο, συνέβαλε στην αναβάθμιση των εγκαταστάσεων της Σχολής Πεζικού (ΣΠΖ) στη Χαλκίδα.

Η συνεισφορά της εταιρείας κάλυψε ολοκληρωμένα τις ανάγκες του έργου σε συστήματα αλουμινίου. Συγκεκριμένα, η Europa προσέφερε τα απαιτούμενα προφίλ αλουμινίου, τα εξαρτήματα και τους υαλοπίνακες, ενώ παράλληλα ανέλαβε το κόστος των απαραίτητων εργασιών κατεργασίας και τοποθέτησης από εξειδικευμένο κατασκευαστή αλουμινίου. Με αυτόν τον τρόπο, εξασφαλίστηκε μια ολοκληρωμένη λύση, από την προμήθεια των υλικών έως την τελική εγκατάστασή τους.

Η παράδοση του έργου πραγματοποιήθηκε στο πλαίσιο ειδικής εκδήλωσης της Σχολής Πεζικού, αφιερωμένης στον ήρωα Ταγματάρχη (ΠΖ) Ιωάννη Βελισσαρίου. Κατά τη διάρκειά της τιμήθηκαν οι εταιρείες που συνέβαλαν στην αναβάθμιση των εγκαταστάσεων της Σχολής.

Την Europa εκπροσώπησε ο Διευθυντής Πωλήσεων Ελλάδας, κ. Ανέστης Τάρλας, ο οποίος παρέλαβε τιμητική πλακέτα από τον Διοικητή της Σχολής Πεζικού, Ταξίαρχο κ. Στέφανο Τσοτάκο, ως αναγνώριση της συνεισφοράς της εταιρείας.

Με τη συγκεκριμένη δωρεά, η Europa συνεχίζει να μετατρέπει την εταιρική υπευθυνότητα σε πράξη, υποστηρίζοντας πρωτοβουλίες που ανταποκρίνονται σε πραγματικές ανάγκες και δημιουργούν ουσιαστικό αποτύπωμα. Η έμπρακτη στήριξη της κοινωνίας και των θεσμών αποτελεί διαχρονικό μέρος της φιλοσοφίας της εταιρείας και του προγράμματος εταιρικής κοινωνικής ευθύνης #EuropaCares.

-ΤΕΛΟΣ-

Για περισσότερες πληροφορίες μπορείτε να επισκεφθείτε τη διεύθυνση www.europaprofil.com ή να επικοινωνήσετε με το Τμήμα Μarketing της EUROPA PROFIL ΑΛΟΥΜΙΝΙΟ Α.Β.Ε. στο: 2262440000 (εσωτερικό 264).

Σχετικά με την EUROPA PROFIL ΑΛΟΥΜΙΝΙΟ Α.Β.Ε.:
Η EUROPA PROFIL ΑΛΟΥΜΙΝΙΟ Α.Β.Ε. είναι η ισχυρότερη εταιρεία διέλασης στην Ελλάδα. Ιδρύθηκε το 1974 από τον Λυμπαρέτ Τ. Τζιρακιάν και τον Κρικόρ Λ. Τζιρακιάν και έκτοτε αναπτύσσεται με συνεχείς επενδύσεις σε μηχανολογικό εξοπλισμό, τεχνολογία και σε ανθρώπινο δυναμικό. Σήμερα 50 και πλέον χρόνια μετά έχει υλοποιήσει το στόχο της να γίνει μία από τις μεγαλύτερες και πιο αναγνωρισμένες εταιρείες αλουμινίου στην Ελλάδα με περισσότερους από 400 εργαζομένους. Βασικά χαρακτηριστικά της σημερινής EUROPA PROFIL είναι η σταθερότητα και η δυναμική, που πηγάζουν από την πολυετή παρουσία στην αγορά, το διαρκώς εξελισσόμενο μέγεθος, το οργανωμένο δίκτυο, τη θέση της στη συνείδηση του Έλληνα καταναλωτή αλλά και την κερδοφόρα επιχειρηματική της δραστηριότητα. Με βάση τα παραπάνω, η εταιρεία λειτουργεί σήμερα πρωταγωνιστικά στην αγορά με προσήλωση στην ποιότητα των παραγόμενων προϊόντων και των υπηρεσιών που προσφέρει στο δίκτυό της, τους συνεργάτες της και τους τελικούς χρήστες. Τα προϊόντα της EUROPA χρησιμοποιούνται σε ποικίλες εφαρμογές των κατασκευών, των ανανεώσιμων πηγών ενέργειας, της βαριάς βιομηχανίας και σε άλλους σχετικούς κλάδους, διαμορφώνοντας ένα δυναμικό κατάλογο προϊόντων για την Ελληνική και Διεθνή αγορά. Επιπλέον, η εταιρεία διακρίνεται για τη δυνατότητα της να διαμορφώνει σε μεγάλο βαθμό την τάση των τελικών προϊόντων συνδεδεμένων με υψηλές προδιαγραφές σχεδιασμού και πιστοποίησης. Για αυτό και έχει υψηλό μερίδιο αγοράς σε συστήματα αλουμινίου στην Ελληνική αγορά ενώ διαθέτει και άλλου τύπου προϊόντα όπως οι θωρακισμένες πόρτες ασφαλείας, οι βάσεις φωτοβολταϊκών πλαισίων και τα εξαρτήματα αλουμινίου.

